
Srce nerođenog djeteta kuca već 18. dan 


Ovih dana u Hrvatskom saboru traje prikupljanje potpisa inicirano od strane Hrvatskih Suverenista, a kako bi se na 
dnevni red stavio Prijedlog Zakona o zaštiti života koji bi zaštitio ljudski život od trenutka začeća. Prema Poslovniku 
Hrvatskog sabora, potrebno je prikupiti 30 zastupničkih potpisa za njegovo prihvaćanje u daljnji parlamentarni rad. 


Hrvatski Suverenisti zasad su prikupili 10 potpisa. 
Ordo Iuris pozdravlja i podržava hvalevrijednu inicijativu. 


Medicinska znanost je već odavno zaključila da novi ljudski život započinje u trenutku kada se genetske informacije 
iz sjemena oca kombiniraju s genetskim informacijama jajne stanice majke, tj. u trenutku oplodnje.! U tom trenutku 
određen je spol, visina, boja kose i očiju, čak i talent za sport ili umjetnost. Zigota, embrij ili fetus nije nešto što će 


tek postati ljudsko biće, nego već jest ljudsko biće, koje, kao i ono rođeno, raste i prolazi određene faze razvoja. 


Naime, srce nerođenog djeteta kuca već 18. dan, a u narednim danima razvija se njegov mozak stoga ono uskoro 


razlikuje okuse, smiješi se i osjeća bol. 


Stoga tvrdnje da je embrij hrpa stanica ili dio ženinog tijela zaista su zadrte i dolaze iz nekog mračnog vijeka, 
odnosno dio su mračne propagande koju zagovaraju ovodobni nacisti i marksisti kojima je cilj uništiti ljudski život, 
brak i obitelj, odnosno cjelokupni civilizirani poredak. Prosječna osoba , nasjeda“ na takvu propagandu jer su joj 
hedonizam i egoizam postali životna maksima. Iz razloga što priznaje samo slobodu, a ne odgovornost, pobačaj je 
jedino rješenje na seksualno neodgovorno ponašanje.“ Doktori koji vrše pobačaje i političari koji to zagovaraju 
moralno su potkapacitirani i imaju osobnu korist od ubijanja nerođene djece, stoga nisu sposobni djelovati za javno 
i individualno dobro. S druge strane, medicinsko - farmaceutska industrija svake godine zadovoljno trlja ruke zbog 


(najmanje) 50 milijuna nerođene djece kojoj se oduzima život radi krvave zarade.? 


1 Sva četiri medicinska fakulteta u Hrvatskoj potvrdila su da ljudski život počinje začećem. 

S Kontraceptivni mentalitet doveo je do spremnijeg prihvaćanja pobačaja. Prema istraživanju Francuskog nacionalnog instituta 
demografskih istraživanja (INED) odluke za pobačaj u slučaju neželjene trudnoće povećale su se usporedno sa širinjem sredstava kontrole 
začeća. 

3 Prema statistici Svjetske zdravstvene organizacije (WHO) 

No ako uzmemo kao jednu premisu da ljudsko biće nastaje začećem, a kao drugu formulaciju čl. 21. Ustava RH da 
svako ljudsko biće ima pravo na život, konkluzija je jasna — nerođeni i rođeni ljudi imaju neotuđivo pravo na život. 
Odredbu čl. 21. Ustava RH možemo zamijeniti odredbama o pravu na život temeljnih međunarodnih dokumenata, 
poput Opće deklaracije o ljudskim pravima, Međunarodnog pakta o građanskim i političkim pravima ili Europske 
konvencije za zaštitu ljudskih prava i temeljnih sloboda i izvući ćemo isti zaključak. Najeksplicitniju pravnu zaštitu 
nerođenom djetetu pruža Konvencija o pravima djeteta (1989.) koja u svojoj preambuli ponavlja odredbu 
Deklaracije o pravima djeteta (1959.) da su ,,djetetu, zbog njegove tjelesne i mentalne nezrelosti, potrebni posebna 


zaštita i skrb, uključujući odgovarajuću pravnu zaštitu prije i nakon rođenja“. 


Navedeno je jasno svakom razumnom čovjeku, jer ,,biti osoba pripada ontološkom redu, prema tome, osoba ili jest 
ili nije: posjedovanje osobnog statusa ne stiče se ili gubi postupno, već je to trenutni događaj i radikalno stanje. Ne 
može se biti više ili manje osoba, ne može se biti pred-osoba ili post-osoba ili pod-osoba: ili jest osoba ili nije 


osoba.“ 


Pravna znanost također je precizna, u njoj postoje dva temeljna pojma: subjekt i objekt. ,,U pravu ne postoji nešto 
između: ili je embrij jedan od članova nekog odnosa ili je pasivni element toga odnosa. Dakle, embrij nije nešto 
između subjekta i objekta, neka vrsta polu-čovjeka, nešto "više od stvari". Ako je, dakle, embrij ljudsko biće, on je 
subjekt s punim pravom, jednak u dostojanstvu s drugim ljudskim subjektima. Stoga se embriju mora priznati pravo 


na život i proglasiti ga "osobom".> 


Životu nerođenog djeteta ne može se ,,suprotstaviti“ pravo na privatnost majke, nego jedino sam život majke. U tom 
slučaju imamo dva prava jednake težine. Jedini slučajevi u kojima se namjerni pobačaj može smatrati ,,dopuštenim“ 
su oni slučajevi u kojima se radi o ,,činu s dvostrukim učinkom“ (actus cum duplici effectu). Naime, u tom slučaju 
abortus je neželjena posljedica nekog drugog čina koji je po sebi dobar, točnije čina spašavanja života majke. Dva 
su takva slučajeva, teška medicinska bolest koja bi neizbježno uzrokovala smrt majke i nerođenog djeteta te 
izvanmaternična trudnoća. Pritom je bitno naglasiti da eliminacija nerođenog djeteta nije sredstvo za spašavanje 


majke nego neželjeni učinak. U tom smislu, ova dva postupka se ne mogu okarakterizirati kao namjerni pobačaj. 


Civilizirani pravni poretci oduvijek su kao najveće dobro priznavali ljudski život i pružali mu maksimalnu pravnu 
zaštitu. Tako, Ustav RH _u čl. 17. st. 3. propisuje da ,,niti u slučaju neposredne opasnosti za opstanak države ne 
može se ograničiti primjena odredbi ovoga Ustava o pravu na život“. Za oduzimanje ljudskog života propisane su 
i primjenjuju se najteže zakonske kazne. Namjerni pobačaj ne smije biti iznimka. Ginekolozi koji vrše abortuse, 


najbolje od svih znaju što čine, stoga za njih, osim zapriječenih kazni, mora postojati i mjera zabrane vršenja 


“ Lucas, Ramon L., Bioetika za svakoga, Verbum, Split, 2007., str. 20- 21 
* Rješenje USRH U-I-60/1991 i dr. , Mišljenje Katedre za obiteljsko pravo Pravnog fakulteta u Splitu 

ginekološke prakse. Osim majke, i otac nerođenog djeteta, kada je poznat, mora biti pozvan na odgovornost ako je 
s namjerom ili nehajem sudjelovao u ubojstvu vlastitog djeteta. Upravo kukavičluk ili agresija muškarca nerijetko 
tjera žene na odluku za pobačaj.“ Otac i majka bi mogli imati imunitet od potencijalne kaznene odgovornosti za 
neizravno uzrokovanje smrti svoga djeteta. U slučaju sudjelovanja u namjernom pobačaju, sud bi još uvijek imao 
mogućnost poštedjeti ih kazne ili smanjiti istu, ako su bili izloženi krajnje ozbiljnom pritisku ili drugim izvanrednim 
situacijama . Na taj bi način puna zakonska zaštita djetetova života bila usklađena s najliberalnijim pristupom prema 


majci i ocu. “ 


U Zagrebu, 08. veljače 2021. 


$ Strahan, Thomas W., Critical Influence of the Prospective Father on Abortion Decision-Making, 
Association for Interdisciplinary Research in Values and Social Change, Vol. 14, No. 3, 1999 
7 https://narod.hr/dom-i-obitelj/aleksander-stepkowski-obrana-obitelji-zivota-suvremenoj-europi-poljsko-iskustvo 

